EkBass/fiwiki-20250220-pages-articles huggingface dataset:
Arinin kieli

Arinin kieli on 1700-luvun lopulla kuollut jeniseiläinen kieli. Sen puhujat asuivat Jenisein molemmilla rannoilla nykyisestä Krasnojarskista pohjoiseen Splošnaja-joelle saakka sekä Ket, Kem ja Malyi Kemtšug -jokien yläjuoksuilla. Arinin set ’joki’ -sanaan perustuvia -set, -sat -loppuisia joennimiä esiintyy Obin keskijuoksulla ja Jenisein varrella. 1700-luvulla muistiin merkityn kieliaineiston perusteella arinin lähin sukukieli oli pumpokoli. ==Lähteet== Luokka:Jeniseiläiskielet Luokka:Aasian kuolleet kielet Luokka:Venäjän kielet
Yulduz Usmonova

Yulduz Usmonova (s. 12. joulukuuta 1963 Marg‘ilon) on uzbekistanilainen laulaja ja poliitikko. Hän on opiskellut konservatoriossa Taškentissa ja myynyt albumeitaan miljoonia kappaleita.Yulduz' facts Usmonovan läpimurroksi on nimitetty vuotta 1991, jolloin hän esiintyi Voice of Asia -festivaalilla Kazakstanissa.World Music Central: Yulduz Usmanova Hän on erittäin suosittu kotimaassaan, mutta esiintynyt myös muun muassa Euroopassa. Usmonova on Uzbekistanin kansantaiteilijaXalq dardini kuylagan san'atkor nega hijrat qilishga majbur bo'ldi? ja toiminut myös Uzbekistanin parlamentin jäsenenä. == Lähteet == == Aiheesta muualla == * Viralliset sivut Luokka:Uzbekistanilaiset laulajat Luokka:Uzbekistanilaiset poliitikot Luokka:Vuonna 1963 syntyneet Luokka:Elävät henkilöt
Lotfi Rhim

Lotfi Rhim () on tunisialainen jalkapallovalmentaja. Kesäkuusta 2010 lähtien hän on toiminut Al Hazmin päävalmentajana. ==Ura== Rhim aloitti valmentamisen kotimaassaan US Monastirin peräsimessä. Myöhemmin hän valmensi pitkään bahrainilaista Al-Muharraqia ja saavutti joukkueen valmentajana kaksi liigamestaruutta ja kaksi cup voittoa. Sittemmin Rhim valmensi hetken aikaa arabiemiirikunnissa Bani Yasia ennen siirtymistään kotimaahansa Tunisiaan takaisin Monastirin valmentajaksi. Hän valmensi joukkuetta neljän kauden ajan luotsaten Monastirin kaudella 2008–2009 Tunisian cupin loppuotteluun saakka, jossa se kuitenkin hävisi Club Sportif Sfaxienille. Kauden jälkeen hän siirtyi yhden vuoden sopimuksella ES Sahelin valmentajaksi.Etoile Appoint Lotfi Rhim As New Coach Goal.com 26.5.2009 Viitattu 29.5.2009 Hän sai kuitenkin potkut kesken kauden joukkueen ollessa sarjataulukon viides yhdeksän ottelun jälkeen, jolloin hänet korvasi Khaled Ben Sassi.Khaled Ben Sassi Replaces Lofti Rhim As Etoile Du Sahel Coach Goal.com 2.11.2009 Viitattu 3.11.2009 16\. huhtikuuta 2010 US Monastir ilmoitti palkanneensa loppukaudeksi Rhimin belgialaisen Henri Depireux:n tilalle, jonka myötä joukkue oli vaarassa pudota sarjatasoa alemmaksi.Lotfi Rhim maintenu usmonastir.com 16.4.2010 Viitattu 16.4.2010 Rhim ei onnistunut säilyttämään seuraa Tunisian pääsarjassa ja siirtyi sopimuksensa päätyttyä Saudi-Arabiaan Al Hazmin päävalmentajaksi. ===Meriitit=== *Bahrainin valioliiga: 2001, 2002 *Bahrainin kuningas cup: 1996, 2001 *Tunisian cup **Hopeaa: 2009 ==Lähteet== * Lotfi Rhim profiili ES Sahelin sivustolla ===Viitteet=== Luokka:Tunisialaiset jalkapallovalmentajat Luokka:Syntymävuosi puuttuu Luokka:Elävät henkilöt
Assanin kieli

Assanin kieli on 1700-luvun lopulla kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Assanin ul ’joki, vesi’ -sanaan perustuvia -ul -loppuisia vesistönimiä esiintyy laajalla alueella Kanjoelta Tomille saakka lännessä. 1700-luvulla muistiin merkityn kieliaineiston perusteella assanin lähin sukukieli oli kotti. ==Lähteet== Luokka:Jeniseiläiskielet Luokka:Aasian kuolleet kielet Luokka:Venäjän kielet
Primetime Emmy 2007

Vuoden 2007 Primetime Emmy -gaala järjestettiin 16. syyskuuta 2007. Ohjelmien tekijät palkittiin Creative Arts -gaalassa, joka järjestettiin 8. syyskuuta 2007. ==Voittajat ja ehdokkaat== Sarja Voittaja Ohjelma Muut ehdokkaat Paras draamasarja Sopranos * Boston Legal * Greyn anatomia * Heroes * House Paras komediasarja 30 Rock * Entourage * Konttori * Miehenpuolikkaat * Ruma Betty Paras minisarja Paras varietee-, musiikki- tai komediasarja Paras tosi-tv- ohjelma Paras tosi-tv-pohjainen kilpailuohjelma Amazing Race * American Idol * Dancing with the Stars * Project Runway * Top Chef Paras miespääosa draamasarjassa James Spader Boston Legal * James Gandolfini - Sopranos * Hugh Laurie - House * Denis Leary - Asema 62 * Kiefer Sutherland - 24 Paras miespääosa komediasarjassa Ricky Gervais Extras * Alec Baldwin - 30 Rock * Steve Carell - Konttori * Tony Shalhoub - Monk * Charlie Sheen - Miehen puolikkaat Paras miespääosa minisarjassa tai televisioelokuvassa Paras naispääosa draamasarjassa Sally Field Perhesiteet * Patricia Arquette - Näkijä * Minnie Driver - The Riches * Edie Falco - Sopranos * Mariska Hargitay - Kova laki * Kyra Sedgwick - Ratkaisija Paras naispääosa komediasarjassa America Ferrera Ruma Betty * Tina Fey – 30 Rock * Felicity Huffman – Täydelliset naiset * Julia Louis-Dreyfus – The New Adventures of Old Christine * Mary- Louise Parker – Weeds Paras naispääosa minisarjassa tai televisioelokuvassa Paras miessivuosa draamasarjassa Paras miessivuosa komediasarjassa Paras miessivuosa minisarjassa tai televisioelokuvassa Paras naissivuosa draamasarjassa Paras naissivuosa komediasarjassa Paras naissivuosa minisarjassa tai televisioelokuvassa Paras vieraileva miesnäyttelijä draamasarjassa Paras vieraileva miesnäyttelijä komediasarjassa Paras vieraileva naisnäyttelijä draamasarjassa Paras vieraileva naisnäyttelijä komediasarjassa Elaine Stritch 30 Rock * Dixie Carter - Täydelliset naiset * Salma Hayek - Ruma Betty * Judith Light - Ruma Betty * Laurie Metcalf - Täydelliset naiset Paras ohjaus draamasarjassa Paras ohjaus komediasarjassa Richard Shepard Ruma Betty Paras ohjaus minisarjassa, televisioelokuvassa tai erikoisjaksossa Paras ohjaus varietee-, musiikki tai komediaohjelmassa Paras käsikirjoitus draamasarjassa Paras käsikirjoitus komediasarjassa Greg Daniels Konttori * Robert Carlock – 30 Rock * Tina Fey – 30 Rock * Ricky Gervais ja Stephen Merchant – Extras * Michael Schur – Konttori Paras käsikirjoitus minisarjassa, televisioelokuvassa tai erikoisjaksossa Paras käsikirjoitus varietee-, musiikki- tai komediaohjelmassa ===Creative arts -palkinnot=== ==Aiheesta muualla== * IMDb: Emmy Awards: 2007 Luokka:Primetime Emmy -gaalat Luokka:2007
Guerra Norte

Guerra Norte on/oli lappilainen hip hop -kollektiivi. Ryhmän koti- ja syntypaikka on Ivalossa ja Inarissa, mihin viittaa jäsenten kappaleissa esiinttyvä numerosarja 998. Kollektiivin tunnetuimmat jäsenet ovat inarinsaameksi räppäävä Amoc, vuonna 2003 räpin suomenmestaruuden voittanut Edorf sekä Ezkimo. Muut jäsenet ovat Ambassa -yhtyeen Eldinho, Nit Lang ja Neuvos, Ruzze sekä Ezkimon pikkuveli Juan Muteniac, joka tekee kollektiivin kappaleet.http://www.noise.fi/bubblingug/?id=50 == Lähteet == == Aiheesta muualla == * Kollektiivi Populappi-sivustolla * Noisen haastattelu Luokka:Suomalainen hip hop Luokka:Suomalaiset hip hop -yhtyeet Luokka:Horrorcore-yhtyeet
Kotin kieli (jeniseiläinen)

Kotin kieli eli kotti on 1800-luvun puolivälissä kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Kotin šet ’joki’ -sanaan perustuvia -šet -loppuisia vesistönimiä esiintyy Kan- ja Birjusajokien välisellä alueella. Kotin lähin sukukieli oli assani. Viimeiset kotinkieliset tekstit merkitsi muistiin suomalainen kielitieteilijä M. A. Castrén. Hän on kirjoittanut myös kieltä käsittelevän tutkimuksen. ==Lähteet== Luokka:Jeniseiläiskielet Luokka:Aasian kuolleet kielet Luokka:Venäjän kielet
Yotam Halperin

Yotam Halperin (; s. 24. tammikuuta 1981, Tel Aviv) on israelilainen koripalloilija, joka pelaa nykyisin Hapoel Jerusalemissa. == Ura == Halperin aloitti koripallon pelaamisen kotikaupunkinsa Maccabi Tel Avivin juniorijoukkueissa 8-vuotiaana. Debyyttinsä edustusjoukkueessa hän teki kaudella 2001-2002. Hän oli joukkueessa melko pienessä roolissa johtuen joukkueen suurista tähdistä kuten Anthony Parkerista ja Ariel McDonaldista. Vuonna 2005 hän sai tarjouksen Union Olimpijalta ja teki sopimuksen suuremman vastuun takia. Union Olimpijassa Halperin sai vastuuta ja pelasi Euroliigassa kaudella 2005–2006 uransa parhaan kauden tehden 13,9 pistettä ottelua kohden. Kauden jälkeen hän osallistui vuoden 2006 NBA:n varaustilaisuuteen ja Seattle SuperSonics varasi hänet numerolla 53. Halperin ei koskaan mennyt NBA:han vaan palasi kasvattajaseuraansa. Hän pelasi Maccabissa kaksi kautta ennen kuin siirtyi Olympiakosiin. Halperin vietti Olympiakosissa kolme kautta ja siirtyi vuonna 2011 Spartak Pietariin. Yhden pelikauden jälkeen hän jatkoi uraansa FC Bayern Münchenissä, josta hän siirtyi kauden jälkeen Hapoel Jerusalemiin. == Lähteet == == Aiheesta muualla == *Euroliigan pelaajaprofiili *DraftExpress Luokka:Israelilaiset koripalloilijat Luokka:Vuonna 1981 syntyneet Luokka:Elävät henkilöt
VB 10b

VB 10 b on tähteä VB 10 kiertävä mahdollinen eksoplaneetta. Kohteen löytyminen julkaistiin 28. toukokuuta 2009 ja se saattaa olla ensimmäinen astrometrian avulla löydetty eksoplaneetta. Mahdollisen planeettakandidaatin löysivät NASAn Jet Propulsion Laboratoryssa työskentelevät Steven Pravdo ja Stuart Shaklan käyttäen Palomarin observatorion viisimetristä Hale-teleskooppia. Havaittu planeettakandidaatti lukeutuu kuumien jupiterien luokkaan. Sen massa on noin kuusi Jupiterin massaa ja planeetta kiertää keskustähtensä ympäri noin 240 Maan vuorokauden jaksolla.http://www.nasa.gov/topics/universe/features/exoplanet-20090528.html http://www.newscientist.com/article/dn17208-exoplanet-found-by-measuring- stars-sideways-shift.htmlhttp://www.iop.org/EJ/abstract/0004-637X/700/1/623/ Joulukuussa 2009 ilmestyneessä artikkelissa toinen tutkijaryhmä ilmoitti, ettei ole kyennyt havaitsemaan VB 10 b:tä keskustähdestä tehtyjen säteisnopeusmittausten perusteellahttp://arxiv.org/abs/0912.0003v1. Planeetan olemassaoloa voidaan tällä hetkellä pitää kyseenalaisena. == Lähteet == == Aiheesta muualla == *BBC news: "Distant world circles tiny star" Luokka:Eksoplaneetat de:VB 10 b en:VB 10b fr:VB 10b
Oivi

Oivi on suomalainen etunimi ja nimen Oiva sisarnimi. Oiva oli alkujaan, 1800-luvulla, käytössä sekä miehen että naisen nimenä, mutta vähitellen se vakiintui miehen nimeksi ja naisen nimenä tuli käyttöön rinnakkaismuoto Oivi. Pohjanmaalla nimestä on käytössä myös muoto Oivikki. Nimi on kuitenkin jäänyt harvinaiseksi. Suomessa nimi Oivi on vuoden 2019 loppuun mennessä annettu noin 100 naiselle ja alle 30 miehelle. Oivin nimipäivä on nykyään 29. toukokuuta (sama kuin Oivan). Nykyiselle päivälleen se siirrettiin vuonna 1995; aikaisemmin nimipäivä oli 5. helmikuuta. ==Lähteet== Luokka:Etunimet
Maailman muisti

Maailman muisti () on vuonna 1992 perustettu Unescon ohjelma, jonka tavoitteena on säilyttää ihmiskunnan merkittävät arkistot ja kirjastokokoelmat. Maailman muisti -rekisteriin kuuluu kohteita ympäri maailmaa. Joulukuussa 2018 ohjelmassa oli mukana 527 kohdetta.Statistics of Memory of the World. Unesco. Maailman muisti -ohjelmalla on kolme päätavoitetta. Sen tarkoituksena on mahdollistaa ihmiskunnan dokumenttiperinnön suojelu parhaimmalla mahdollisella tavalla, helpottaa dokumenttiperinnön maailmanlaajuista saavutettavuutta ja nostaa dokumenttiperinnön olemassaolon ja merkittävyyden tunnettavuutta. Suomesta rekisteriin kuuluvat A. E. Nordenskiöldin kokoelmaA. E. Nordenskiöldin kokoelma. Unesco., Kolttakylän arkistoKolttakylän arkisto. Unesco., Radziwill- ruhtinassuvun kirjasto- ja arkistokokonaisuusRadziwill-ruhtinassuvun kirjasto- ja arkistokokonaisuus. Unesco. ja laivanvarustaja Gustaf Eriksonin arkistot. Kansalliseen maailman muisti -rekisteriinKansalliseen maailman muisti -rekisteri . Maailmanmuisti.fi. on puolestaan koottu Suomen merkittävää asiakirjallista ja kirjallista kulttuuriperintöä. == Lähteet == == Aiheesta muualla == *Maailman muisti -ohjelman kotisivut. *Suomen kansallinen Maailman muisti -komitea. *
Hunajapallokala

Hunajapallokala (Chonerhinos naritus) on aasialainen makean veden pallokalalaji. Se voi kasvaa lähes 30 cm pitkäksi. Se elää jokivedessä Myanmarin, Indokiinan ja Indonesian alueella. Hunajapallokala on selkäpuolelta hunajan tai pronssin värinen, vatsapuoli on vaaleampi. Se on sukunsa ainoa laji, ja siitä on käytetty myös nimeä Xenopterus naritus. Hunajapallokaloja pidetään joskus akvaarioissa. Se on niin aggressiivinen kala, että sitä pidetään yleensä yksin.PuffernetAqua-fish net == Lähteet == Luokka:Pallokalat
Chauncey Billups

Chauncey Ray Billups (s. 25. syyskuuta 1976 Denver, Colorado) on yhdysvaltalainen koripalloilija ja koripallovalmentaja. Hän oli NBA-urallaan 191 senttimetriä pitkä ja painoi 92 kilogrammaa. Billups lopetti pelaajauransa vuonna 2014 pelattuaan edellisen kauden Detroit Pistonsin riveissä. Billups pelasi urallaan seitsemässä eri NBA-joukkueessa, Boston Celticsissä, Toronto Raptorsissa, Denver Nuggetsissa, Minnesota Timberwolvesissa, Detroit Pistonsissa, New York Knicksissä ja Los Angeles Clippersissä. Kaudella 2003–2004 hänen joukkueensa Detroit Pistons voitti mestaruuden ennakkosuosikki Los Angeles Lakersiä vastaan ja Billups sai finaalien arvokkaimman pelaajan palkinnon. Billups pelasi NBA:ssa kaikkiaan 1 043 runkosarja- ja 146 pudotuspeliottelua. Hänen keskiarvoikseen runkosarjan otteluista kertyivät 15,2 pistettä, 2,9 levypalloa ja 5,4 syöttöä ottelua kohden. Billups kuului Yhdysvaltain maajoukkueeseen sen voittaessa kultaa vuoden 2010 MM-kilpailuissa ja Amerikan-mestaruuskilpailuissa 2007. Detroit Pistons jäädytti Billupsin pelinumeron, numeron 1, ja nosti sen kotiareenansa The Palace of Auburn Hillsin kattoon 10. helmikuuta 2016. Billups on toiminut NBA-seura Portland Trail Blazersin päävalmentajana vuodesta 2021 alkaen. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1976 syntyneet Luokka:Elävät henkilöt
Keräilijätär

Keräilijätär on Éric Rohmerin ohjaama vuonna 1966 valmistunut elokuva, jonka ensi-ilta oli Ranskassa 2. maaliskuuta 1967. Keräilijätär on Rohmerin ensimmäinen värielokuva. Se valmistui kolmantena elokuvana Rohmerin kuuden elokuvan sarjaan Six contes moraux (Kuusi moraalitarinaa), mutta on tarinana sarjan neljäs osa. Sarjan kussakin elokuvassa mies lähtee naisystävänsä luota, löytää toisen, mutta uskollisuus voittaa. Elokuvan tarina alkaa, kun galleristi Adrien saa taiteilijaystävänsä kanssa käyttöönsä kartanon. Kartanossa asuu myös nuori nainen, joka keräilee miehiä. Elokuva palkittiin Hopeisella karhulla Berliinin elokuvajuhlilla 1967. == Roolit == == Lähteet == Luokka:Vuoden 1967 ranskalaiset elokuvat Luokka:Éric Rohmerin ohjaamat elokuvat
Martin Sonnenberg

Martin Sonnenberg (s. 23. tammikuuta 1978 Wetaskiwin, AB, Kanada) on kanadalainen entinen jääkiekkoilija. Hän pelasi viimeksi Ruotsissa, Elitserien-joukkue Timrå IK:ssa. Sonnenberg pelasi urallaan enimmäkseen keskushyökkääjänä, mutta pystyi pelaamaan myös laidassa. ==Ura== Vuodet 1995-1998 Sonnenberg pelasi WHL-joukkue Saskatoon Bladesissa. Neljä seuraavaa kautta Sonnenberg pelasi Pittsburgh Penguinsin organisaatiossa. Hän kuitenkin pelasi enimmäkseen farmijoukkueissa Syracuse Crunchissa ja Wilkes- Barre/Scranton Penguinsissa ja pelasi yhteensä 58 NHL-ottelua tehoin 2+3=5. Vuodet 2002-2004 Sonnenberg pelasi Calgary Flamesin organisaatiossa, mutta pelasi vain 5 NHL-peliä kaudella 2003-2004. Työsulkukauden 2004-2005 Sonnenberg pelasi AHL-joukkue Utah Grizzliesissa. Kauden 2005-2006 hän pelasi myös kokonaan AHL:ssä edustaen San Antonio Rampagea ja Hartford Wolf Packia. Kaudeksi 2006-2007 Sonnenberg siirtyi jääkiekon SM-liigassa pelaavaan KalPaan. Hänestä tuli SM-liigan historian ensimmäinen ulkomaalainen kapteeni. Kauden 2007-2008 Sonnenberg pelasi Sveitsissä, HC Ambrì-Piottan riveissä. Hän siirtyi kesken kauden 2008-2009 sieltä Timråån. Sonnenberg pelasi Timråssa kaksi kautta ennen kuin päätti lopettaa aktiiviuransa. == Aiheesta muualla == * * * Luokka:Kanadalaiset jääkiekkoilijat Luokka:Vuonna 1978 syntyneet Luokka:Elävät henkilöt
Åndalsnes

Åndalsnes on noin kolmentuhannen asukkaan kaupunki Norjassa, Rauman kunnassa Raumajoen suulla ja Romsdalsfjord-vuonon rannalla. Kaupunki on houkuttanut turisteja lohenkalastuksella ja huimilla vuoristomaisemilla jo 1800-luvulta asti.Visit Andalsnes Toisen maailmansodan aikana brittijoukot nousivat maihin Åndalsnesissä huhtikuussa 1940, valmistautuessaan hyökkäämään Trondheimiin saksalaisten miehitettyä Norjan. == Media == Paikallislehti Åndalsnes Avis ilmestyy kolmesti viikossa. == Lähteet == == Aiheesta muualla == Luokka:Norjan kaupungit Luokka:Rauma (Norja) Luokka:Norjan taajamat
Mijanou Bardot

Marie-Jeanne "Mijanou" Bardot (s. 5. toukokuuta 1938 Pariisi, Ranska) on ranskalainen kirjailija ja näyttelijä. Bardot näytteli muutamassa elokuvassa mutta ryhtyi myöhemmin kirjailijaksi. Bardot on naimisissa näyttelijä Patrick Bauchaun kanssa, ja heillä on yksi tytär. He asuvat Los Angelesissa Yhdysvalloissa. Bardot'n sisar on Brigitte Bardot. ==Filmografia== * Club de femmes, 1956 * Jusqu'au dernier, 1957 * Une balle dans le canon, 1958 * Pirata della sparviero nero, Il (Musta Haukka kostaa) 1958 * Ramuntcho, 1959 * Keräilijätär, 1967 == Lähteet == == Aiheesta muualla == *Filmografia Luokka:Ranskalaiset näyttelijät Luokka:Vuonna 1938 syntyneet Luokka:Elävät henkilöt Luokka:Brigitte Bardot
Kenttäpullo

Kenttäpullo on pullo juomaveden säilyttämistä varten. Kenttäpullot on suunniteltu maastossa liikkuvien ihmisten, kuten retkeilijöiden ja sotilaiden tarpeisiin. Kenttäpulloissa on useimmiten kiinnike, jolla pullon voi kiinnittää vöihin tai reppuun. Paikalleen tiiviisti ruuvattavissa oleva korkki on useimmiten kiinnitetty ketjulla tai muovikiinnikkeellä pulloon. Aikaisemmin kenttäpullot valmistettiin useimmiten teräksestä tai alumiinista. Nykyaikaiset kenttäpullot on useimmiten valmistettu muovista. Vanhastaan kenttäpulloon on useimmiten kuulunut huopakankaasta valmistettu, irrotettava päällinen, jolla on useita etuja. Ensinnäkin se luonnollisesti suojaa pulloa. Sotilaskäytössä ja metsästäjillä sekä luontovalokuvaajilla se estää lisäksi alumiinista tai teräksistä pulloa välkkymästä auringossa ja kilisemästä. Kastellusta huovasta vähitellen haihtuva vesi myös sitoo lämpöä ja pitää pullon sisällön viileänä ja raikkaana päällisen kuivumiseen asti. Nykyään päällinen valmistetaan halvemmista ja huonommin toimivista materiaaleista, kuten nailonista tai neopreenista, tai jätetään kokonaan pois. ==Lähteet== == Aiheesta muualla == Luokka:Pullot Luokka:Varusesineet Luokka:Retkeilyvälineet Luokka:Kenttämuonitus
Nalin Pekgul

Nalin Pekgul (s. 30. huhtikuuta 1967 Batman, Turkki) on ruotsalainen sosiaalidemokraattipuolueen poliitikko, joka istui Ruotsin valtiopäivien jäsenenä vuosina 1994–2002. Sitten hänestä tuli sosiaalidemokraattinaisten puheenjohtaja. Hän on varsinaiselta ammatiltaan sairaanhoitajaRiksdagen ja etnisesti kurdi. Pekgul muutti Ruotsiin vuonna 1980. Hän asui Tenstassa, kunnes joutui 2000-luvulla lähtemään sieltä seudun lisääntyneen väkivaltaisuuden takia.Aftonbladet == Lähteet == Luokka:Kurdit Luokka:Ruotsin sosiaalidemokraattisen työväenpuolueen poliitikot Luokka:Vuonna 1967 syntyneet Luokka:Elävät henkilöt
Gyromagneettinen suhde

Gyromagneettinen suhde on hiukkasen tai systeemin suure, joka kertoo magneettisen momentin ja pyörimismäärän suhteen. Gyromagneettista suhdetta merkitään usein gamma-symbolilla \scriptstyle ( \gamma ) ja sen SI-yksikkö on radiaani jaettuna sekunnin ja teslan tulolla \scriptstyle ( \frac{rad}{s \cdot T} ) tai yhtäpitävästi coulombi jaettuna kilogrammalla \scriptstyle ( \frac{C}{kg} ). Alkeishiukkasilla pyörimismäärää kuvaa niiden sisäinen pyörimismäärä spin. ==Makroskooppisen varatun pyörivän kappaleen gyromagneettinen suhde klassisessa fysiikassa== Varatun kappaleen pyöriessä jonkin akselin ympäri sille voidaan määritellä sekä magneettinen momentti että pyörimismäärä. Jos kappaleen sähkövaraus ja massa ovat samalla tavoin jakautuneet, (esimerkiksi tasaisesti) niin kappaleen gyromagneettinen suhde voidaan laskea yhtälöllä :\gamma = \frac{q}{2m}, missä \scriptstyle q on varaus ja \scriptstyle m massa. Nyt magneettinen momentti \scriptstyle \mu voidaan ilmaista pyörimismäärän \scriptstyle L ja gyromagneettiseen suhteen avulla seuraavasti: :\vec{\mu} = \gamma \vec{L} = \frac{q}{2m} \vec{L}. ==Spin ja gyromagneettinen suhde== Alkeis- ja muille subatomisille hiukkasille voidaan pyörimismääräksi määritellä niiden spiniä kuvaava sisäinen pyörimismäärä \scriptstyle \vec{S}. Hiukkasen magneettinen momentti kirjoitetaan tällöin muodossa :\vec{\mu} = \gamma\vec{S}. ==Lähteet== Luokka:Atomifysiikka
Kim Petras

Kim Petras (s. 27. elokuuta 1992, Köln, Saksa) on saksalainen poplaulaja. Hän julkaisi itse videoita internetissä, ja levy-yhtiö Joyce Records löysi hänet sitä kautta. Ensimmäinen kaupallisen levy-yhtiön julkaisu Fade Away ilmestyi syksyllä 2008. Vuonna 2017 Petras julkaisi Dr. Luken tuottaman kappaleen ”I Don’t Want It at All”, joka päätyi Spotifyn Viral Top 50 -listan kärkeen. ==Elämä== Kim Petras syntyi vuonna 1992 Kölnissä. Hänen vanhempansa ovat Lutz ja Konni Petras, ja hänellä on kaksi vanhempaa sisarta. Petras on transsukupuolinen: hänellä on naisen sukupuoli-identiteetti, vaikka hän syntyikin anatomialtaan poikana ja sai nimen Tim. Tim alkoi ilmentää naisen sukupuoli-identiteettiä jo 2-vuotiaana.16-Year-Old Boy Has Sex-Change Operation to Become GirlFox News Viitattu 8.8.2024 Timin perhe suhtautui ymmärtäväisesti lapsensa haluun elää tyttönä, mutta häntä kiusattiin koulussa. Tim muutti lopulta etunimensä alkukirjaimen, aloitti hormonihoidon vain 12-vuotiaana ja kävi 16-vuotiaana sukuelinten muutosleikkauksessa.http://www.rightcelebrity.com/?p=4357 Tapaus teki Petraksesta maailmanlaajuisesti kuuluisan, ja hän on työskennellyt tukeakseen muita transsukupuolisia nuoria. Petras muutti 19-vuotiaana Los Angelesiin tavoittelemaan laulajanuraa. Hän on julkaissut musiikkialbumit Feed The Beast ja Problématique. Petras on ensimmäinen avoimesti transsukupuolinen muusikko, joka on noussut Yhdysvalloissa musiikkilistan kärkeen ja voittanut Grammy- palkinnon merkittävässä kategoriassa. == Diskografia == === Studioalbumit === * * === Mixtape === *Clarity (2019) *Turn Off the Light (2019) === EP:t === * One Piece of Tape (2011) * Turn Off The Light Vol.1 (2018) * Slut Pop (2022) * Slut Pop Miami (2024) === Singlet === * Fade Away (2008) * Last Forever (2009) * Die for You (2009) * Boomerang (2009) *I Don’t Want It at All (2017) *Hillside Boys (2017) *Hills (feat. Baby E) (2017) *Slow It Down (2017) *Faded (feat. Lil Aaron) (2017) *Heart to Break (2018) *Can’t Do Better (2018) *All the Time (2018) *Feeling Of Falling (feat. Cheat Codes & Steve Aoki), Steve Aoki remix (2019) *1,2,3 dayz up (feat. SOPHIE) (2019) *Broken (2019) *Got My Number (2019) *Blow It All (2019) *Another One (2019) *Reminds Me (2020) *Malibu (2020) *Jenny (Studio Killers feat. Kim Petras) (2021) *Future Starts Now (2021) *Coconuts (2021) *Running Up That Hill (2022) *Unholy (Sam Smithin kanssa) (2022) *If Jesus Was a Rockstar (2022) *Brrr (2023) *Alone (ft. Nicki Minaj) (2023) == Lähteet == Luokka:Saksalaiset laulajat Luokka:Vuonna 1992 syntyneet Luokka:Elävät henkilöt
Paavo Heinonen

Paavo Heinonen (s. 30. toukokuuta 1944) on suomalainen jalkapalloilija. Maalivahtina pelannut Heinonen aloitti uransa Helsingin Tovereissa. Hän edusti kuitenkin käytännössä koko uransa Helsingin Jalkapalloklubia, johon hän siirtyi 1962. Heinonen pelasi HJK:n riveissä 16 kautta. Heinonen voitti HJK:ssa mestaruuden kaudella 1973 ja Suomen Cupin 1966. Kaikkiaan hän pelasi seurassa 164 pääsarjaottelua. Pelaajauran jälkeen Heinonen toimi muun muassa Helsingin Jalkapalloklubin maalivahtivalmentajana. Hänet valittiin ansioistaan HJK:n kunniagalleriaan vuonna 1997. Heinonen pelasi vuosina 1968–1972 Suomen maajoukkueessa yhteensä 13 A-maaottelua. == Lähteet == Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1944 syntyneet Luokka:Elävät henkilöt
Alpha (täsmennyssivu)

Alpha on useissa kielissä käytetty kirjoitusasu kreikkalaisten aakkosten ensimmäisestä kirjaimesta alfa (Α, α). Se voi esiintyä muun muassa seuraavissa yhteyksissä: == Tietotekniikka == * Alpha, Digital Equipment Corporationin kehittämä suoritinarkkitehtuuri * Wolfram Alpha, Wolfram Researchin kehittämä haku- ja vastauskone == Henkilöt == * Alpha Blondy, norsunluurannikkolainen muusikko == Kulttuurissa == * Alpha, Aasia-yhtyeen musiikkialbumi * Alpha Dog, Nick Cassavetesin ohjaama elokuva * Alpha, vuosina 1991−1992 ilmestynyt suomalainen sarjakuvalehti ** Alpha − Sarjakuvan aikakauskirja I, vuonna 1993 julkaistu albumi * Sid Meier's Alpha Centauri, tietokonepeli == Muut == * Alpha Regio, alue Venuksessa * Alpha TV, kreikkalainen televisiokanava ==Katso myös== * Alphaville
Marjut Hjelt

Marjut Hjelt (aiemmin Kivelä ja Liikkanen, s. 19. maaliskuuta 1954 Oulu) on suomalainen toimittaja ja kirjailija. Hjelt valmistui ylioppilaaksi Kouvolan yhteiskoulusta vuonna 1973 ja filosofian maisteriksi 1979 Helsingin yliopistosta. Hän opiskeli folkloristiikkaa, uskontotiedettä, kansatiedettä, musiikkitiedettä ja sosiologiaa. Kirjailijana hän on tuonut esille erityisesti suomalaista kansanperinnettä. Hjelt sai vuoden 2014 Tietopöllö-palkinnon. == Teoksia == * * * * * * * * * === Toimitettuja teoksia === * * * * * * == Lähteet == == Aiheesta muualla == * Marjut Hjeltin verkkosivut * Marjut Hjelt Kariston sivuilla * * Luokka:Suomalaiset toimittajat Luokka:Suomalaiset lasten- ja nuortenkirjailijat Luokka:Vuonna 1954 syntyneet Luokka:Elävät henkilöt
Stark

Stark tai Starck voi tarkoittaa seuraavia: * Starkin piirikunta, piirikunta Ohiossa, Yhdysvalloissa * Stark, rakennuskauppa * USS Stark (FFG-31), Yhdysvaltain laivaston Oliver Hazard Perry -luokan ohjusfregatti * Starck, sammunut suomalainen aatelissuku ==Tunnettuja Stark- ja Starck-nimisiä== * Alexander Starck (1890–1925), venäläinen laivastoupseeri * Arthur Stark (1846–1899), englantilainen lääkäri ja lintutieteilijä * Bettina Stark- Watzinger (s. 1968), saksalainen poliitikko ja ministeri * Daavi Starck (k. 1918), suomalainen punakaartin komppanianpäällikkö * Ethel Stark (1916–2012), kanadalainen viulisti ja kapellimestari * Freya Stark (1893–1993), brittiläinen tutkimusmatkailija ja matkakirjailija * Georg Starck (s. 1876), suomalainen Venäjän laivaston kontra-amiraali * Graham Stark (1922–2013), englantilainen koomikko, käsikirjoittaja ja näyttelijä * Hannibal Stark, oik. Hannu Stark (s. 1976), suomalainen rap-artisti, levy-yhtiö Joku Roti Recordsin perustaja * Harold R. Stark (1880–1972), yhdysvaltalainen amiraali * Ingeborg Starck (1840–1913), myöh. Ingeborg von Bronsart, suomalais-saksalainen säveltäjä * Johannes Stark (1874–1957), saksalainen fyysikko, Nobelin fysiikanpalkinnon saaja * Julius Ferdinand Starck (1829–1880), suomalainen kenraalimajuri * Jürgen Stark (s. 1948), saksalainen taloustieteilijä, Euroopan keskuspankin ent. pääekonomisti * Koo Stark (s. 1956), yhdysvaltalainen näyttelijä * Laura Stark (s. 1966), suomalais- yhdysvaltalainen kansatieteen professori * Lauri Stark (1890–1940), suomalainen jääkärieversti * Naëmi Ingman-Starck (1855–1932), suomalainen laulaja * Niklas Stark (s. 1995), saksalainen jalkapalloilija * Oskar Starck (1846–1928), suomalainen Venäjän laivaston amiraali * Pete Stark (1931–2020), yhdysvaltalainen demokraattipoliitikko * Philippe Starck (s. 1949), ranskalainen muotoilija * Raija Stark, Miss Suomi 1973 * Sigge Stark, oik. Signe Björnberg (1896–1964), ruotsalainen kirjailija ja ravivalmentaja * Taavi Starck (1858–1918), suomalainen punakaartilainen * Tao Stark (s. 2004), suomalainen jalkapalloilija * Teija Stark (1968–1992), suomalainen aitajuoksija * Ulf Stark (1944–2017), ruotsalainen kirjailija * Ville-Valtteri Starck (s. 1995), suomalainen jalkapalloilija * Väinö Starck (1887–1918), suomalainen punakaartin esikuntapäällikkö * Werner Starck (1856–1921), suomalainen piirilääkäri ja yksi Duodecim-seuran perustajista * Wolfgang Stark (s. 1969), saksalainen jalkapalloerotuomari ==Kuvitteelliset henkilöt== * Tony Stark (Rautamies), sarjakuvahahmo * Stark, kuvitteellinen suku George R. R. Martinin kirjasarjassa Tulen ja jään laulu ja siihen perustuvassa televisiosarjassa Game of Thrones ** Eddard ”Ned” Stark, Talvivaaran lordi ja Pohjoisen läänin suojelija ** Catelyn Stark, Eddard Starkin puoliso ** Eddardin ja Catelynin lapset: *** Robb Stark, esikoispoika ja Talvivaaran perijä *** Sansa Stark *** Arya Stark *** Bran Stark *** Rickon Stark ** Benjen Stark, Eddard Starkin veli ==Muuta== * Starkin ilmiö, fysikaalinen ilmiö, jossa atomin energiaspektri jakaantuu sähkökentän vaikutuksesta
Villa Carlos Paz

Villa Carlos Paz on kaupunki Córdoban maakunnan pohjoisosissa Argentiinassa. Vuonna 2001 kaupungissa asui 56 000 asukasta. Kaupunki sijaitsee Valle de Punillan laaksossa, joka kuuluu Argentiinan suosituimpiin matkailukohteisiin. Villa Carlos Paz on laakson tärkein kaupunki muun muassa siksi, että sieltä on vain 36 kilometriä maakunnan pääkaupunkiin Córdobaan. Villa Carlos Paz on perustettu vuonna 1914. ==Aiheesta muualla== * Kaupungin viralliset sivut Luokka:Argentiinan kaupungit Luokka:Córdoban maakunta (Argentiina)
Drawing Down the Moon (kirja)

Drawing Down the Moon: Witches, Druids, Goddess-Worshippers, and Other Pagans in America Today on Margot Adlerin vuonna 1979 ilmestynyt kirja pakanuuden historiasta ja uuspakanoiden ryhmittymistä Yhdysvalloissa. Kirja sisältää runsaasti haastatteluaineistoa. Teos on eräs tunnetuimpia yleisteoksia alaltaan. Adler oli itse wiccan harjoittaja. == Lähteet == * Luokka:Kirjat wiccasta Luokka:Vuoden 1979 kirjat
Ivar Nordlund

Karl Ivar Nordlund () oli suomalainen pappi ja poliitikko. Nordlund toimi pappissäädyn edustajana Suomen suuriruhtinaskunnan viimeisillä säätyvaltiopäivillä, 1905–1906. Vaaleissa 1909, 1910 ja 1911 hänet valittiin eduskuntaan Vaasan läänin eteläisestä vaalipiiristä ja hän toimi kansanedustajana kolmen vuoden ajan, kesäkuusta 1909 huhtikuuhun 1912. Ruotsalaista kansanpuoluetta edustanut Nordlund vaikutti eduskunnan pankkivaliokunnassa ja valtiovarainvaliokunnassa. 12. huhtikuuta 1912 hän sai sairauden vuoksi vapautuksen edustajantoimestaan ja hänen tilalleen eduskuntaan nousi George Granfelt. Vuonna 1872 ylioppilaaksi kirjoittanut Nordlund vihittiin papiksi vuonna 1877 ja vuonna 1880 hän suoritti pastoraalitutkinnon. Pappisurallaan hän toimi ylimääräisenä pappina (1877–1881), virkaa tekevänä kirkkoherrana (1881–1884), kappalaisena (1884–1925) ja kirkkoherrana (1925–1937) Närpiössä. Hän oli myös Närpiön rovastikunnan lääninrovasti. Vuonna 1881 hän sai varapastorin ja vuonna 1920 rovastin arvonimen. Nordlund työskenteli lisäksi Klaresundin meijerikoulun tarkastajana (1898–1909) ja Närpiön kansanopiston uskonnonopettajana (1901–1912). Sisällissodan aikana Närpiön esikunnan jäsen. Nordlund kirjoitti kolminiteisen teoksen Närpiön historiasta, joka julkaistiin vuosina 1928–1931. Teoksen nimi on Blad ur Närpes historia.http://www.genealogia.org/genos/8/8_105.htm Nordlund oli kahdesti naimisissa. Hänen vuonna 1877 solmimansa avioliitto Anna Teresia Carlströmin kanssa päättyi hänen vaimonsa kuolemaan vuonna 1897. Hänen toinen puolisonsa oli Hanna Augusta Hirn, jonka kanssa hän oli naimisissa vuodesta 1912. Nordlund kuoli syyskuussa 1937, 82-vuotiaana. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Vaasan läänin eteläinen vaalipiiri Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Suomen sisällissodan valkoiset Luokka:Vuonna 1855 syntyneet Luokka:Vuonna 1937 kuolleet
Valkeasuon rautatieasema

Valkeasuon rautatieasema (, ent. Onkamon rautatieasema, ratakm 583+976) on Suomen rataverkon liikennepaikka Tohmajärven kunnan Onkamossa Niiralan radan varrella. Kun uusi Karjalan radan osuus Parikkalasta Onkamoon valmistui, vanha Onkamon rautatieasema jäi siltä sivuun ja liikenne siirtyi kulkemaan Onkamon seisakkeen kautta. Aseman nimi muutettiin Onkamosta Valkeasuoksi 1. maaliskuuta 1973.Valtionrautatateiden arkisto (Kansallisarkisto, Helsinki), signumi Bb 10: Rautatiehallituksen Liikenneosaston Yleisen toimiston liikennepaikkakortisto, Maaselkä–Östermyra v. 1862 n. v. 1985 asti, kortti "(Onkamo) Valkeasuo (nimenmuutos 1.3.73)" Onkamon vanhaa rautatieasemaa on kutsuttu myös Onkamon pysäkiksi. Asemarakennus on siirretty Puumalaan mutta liikennepaikan vanha vahtitupa ja muita rakennuksia on edelleen pystyssä. Nykyisin Valkeasuossa on pääraiteen lisäksi yksi sivuraide. == Lähteet == Luokka:Tohmajärven rautatieliikennepaikat
Jarkko Niemi (musiikkitieteilijä)

Jarkko Niemi on Tampereen yliopiston musiikintutkimuksen laitoksen yliassistentti. Lisäksi filosofian tohtori Niemi toimii yliopiston etnomusikologian dosenttina humanistisen tiedekunnan musiikintutkimuksen laitoksella 1.6.2009 alkaen. Hänen asiantuntemusaluettaan on varsinkin Siperian alkuperäiskansojen musiikki, esimerkiksi nenetsien laulut. Niemi on tullut tunnetuksi myös Slobo Horo -yhtyeen laulusolistina. == Aiheesta muualla == *http://www.uta.fi/yky/yhteystiedot/henkilokunta/ Luokka:Suomalaiset muusikot Luokka:Suomalaiset musiikkitieteilijät Luokka:Syntymävuosi puuttuu Luokka:Elävät henkilöt
Bayes-verkko

Bayes-verkko (Bayesverkko, Bayesilainen verkko) on verkkotodennäköisyysmalli, joka esittää joukon satunnaismuuttujia ja niiden välisiä ehdollisia riippuvuuksia suunnatun syklittömän verkon avulla. Verkon solmut edustavat satunnaismuuttujia ja kaaret niiden välisiä riippuvuuksia. Jokaiseen solmuun liitetään ehdollinen todennäköisyysfunktio, jonka määräämä jakauma vastaavan muuttujan arvoille riippuu solmun vanhempien saamista arvoista. Bayes-verkkoja käytetään esimerkiksi erilaisiin koneoppimisen tehtäviin. Formaalisti Bayes- verkon määrittelemä todennäköisyysjakauma on muotoa: p(x) = \prod_{v \in V} p\big(x_v \mid x_{\operatorname{pa}(v)} \big), missä pa(v) on v:n vanhempien joukko (eli ne solmut, joista on suunnattu kaari solmuun v). == Kirjallisuutta == * * * * Luokka:Todennäköisyyslaskenta
Gabriel Dumont

Gabriel Dumont (joulukuu 1837 – 19. toukokuuta 1906) oli läntisessä Kanadassa asuvien métisien johtaja. Vuonna 1873 Dumont valittiin St. Laurent de Grandin kylän johtajaksi, ja myöhemmin hän toimi merkittävässä roolissa Saskatchewanin kapinassa: hän oli johtajana retkikunnassa, joka taivutteli Louis Rielin palaamaan takaisin Kanadaan, ja myöhemmin toimi kenraalina Saskatchewanin kapinan aikana 1885. Hän osallistui Duck Laken taisteluun, Fish Creekin taisteluun sekä Batochen taisteluun. Saskatchewanin kapinan kukistuttua hän pakeni Cypress Hills -alueelle silloisessa Montanassa (sijaitsee nykyisten Albertan ja Saskatchewan provinssien rajalla). Hän antautui Yhdysvaltain ratsuväelle. Yhdysvaltain hallitus kuitenkin totesi hänen olevan poliittinen pakolainen ja vapautti hänet pian.Dumont, Gabriel Dictionary of Canadian Biography Online == Lähteet == == Aiheesta muualla == Luokka:Kanadalaiset sotilaat Luokka:Vuonna 1837 syntyneet Luokka:Vuonna 1906 kuolleet
Frances Anne Hopkins

Frances Anne Hopkins (2. helmikuuta 1838 – 5. maaliskuuta 1919) oli brittiläissyntyinen taidemaalari. Hän meni 1858 naimisiin Edward Hopkinsin kanssa joka oli Hudson’s Bay Companyn työntekijä. He matkustivat laajalti Pohjois-Amerikan turkiskauppareiteillä. Matkustaessaan kanoottireiteillä hän luonnosteli matkan varrelta monia kiinnostavia aiheita, jotka ovat sittemmin tulleet osaksi Kanadan historiaa. Hopkinsin teoksista tunnetuimpia ovat muutamat suuret maalaukset, jotka hän maalasi luonnostensa perusteella. Niiden aiheina olivat hän itse, hänen aviomiehensä sekä soutajat heidän turkiskauppakanootissaan. Hopkinsin isä oli Frederick William Beechey. Hän palasi Englantiin 1870, jossa hän eli kuolemaansa saakka. Monet hänen maalauksistaan ovat National Library and Archives of Canadan kokoelmissa. == Lähteet == * == Aiheesta muualla == Luokka:Kanadalaiset taidemaalarit Luokka:Vuonna 1838 syntyneet Luokka:Vuonna 1919 kuolleet
Big Bear

Big Bear, omalla kielellään Mistahimaskwa, (n. 1825 – 17. tammikuuta 1888) oli cree-intiaanien päällikkö, joka osallistui Saskatchewanin kapinaan ja tuomittiin pitkään vankeusrangaistukseen. Hän vakiinnutti asemansa kansansa johtajana 1850-luvun lopulla ja seuraavan vuosikymmenen alussa. == Varhainen elämä == Big Bear syntyi Kanadan koillisosassa lähellä Fort Carltonia. Hän saattoi kuulua alun perin saulteaux-heimoon, mutta varttui cree-intiaanien joukossa. Hudson's Bay Companyn tietojen mukaan hän oli päässyt johtavaan asemaan cree-intiaanien keskuudessa vuoteen 1862 mennessä. Vuonna 1870 hän johti näitä mustajalkoja vastaan Belly Riverin taistelussa.Fromhold 2010. s. 149-150. == Kanadan kiista == 1870-luvulla Kanadan parlamentti ryhtyi vaatimaan tasankointiaaneilta sopimuksia, joiden tarkoituksena oli siirtää intiaanit reservaatteihin. Big Bear suhtautui kanadalaisiin epäluuloisesti uskoen näiden ajavan vain uudisasukkaiden etuja, vaikka intiaaneille oli luvattu mahdollisuus vaikuttaa reservaattien sijaintiin. Hän kampanjoi intiaanien keskuudessa kanadalaisia vastaan ja neuvotteli muiden intiaanipäällikköjen kanssa, jotta he vaatisivat yhtenäistä intiaaniterritoriota. Kun Big Bear vuonna 1884 isännöi suurta paikallisten heimojen juhlatapahtumaa Saskatchewanissa, Kanadan ratsupoliisit puuttuivat tilaisuuteen, ja hajottivat kokoontumisen. Big Bear joutui lopulta myöntymään valkoisten vaatimuksiin turvatakseen ruoka-avun kansalleen, joka kärsi nälänhädästä biisonien määrän romahdettua. Vuonna 1885 métisit aloittivat Saskatchewanin kapinan. Big Bearin osuus tapahtumien kulussa oli vähäinen, mutta joukko heimoon kuuluvia Kapapamahchakwewin alaisia sotureita surmasi yhdeksän valkoista Frog Laken kaupungissa. Big Bear tuomittiin kapinasta kuudenkymmenen vuoden vankeusrangaistukseen. Hän ei kuitenkaan joutunut kärsimään tuomiotaan loppuun, sillä hänet armahdettiin terveyssyistä. Big Bear kuoli 17. tammikuuta 1877. ==Lähteet== * ===Viitteet=== Luokka:Kanadalaiset intiaanipäälliköt Luokka:Vuonna 1825 syntyneet Luokka:Vuonna 1888 kuolleet
Saloisten vaakuna

Saloisten kunnanvaakuna on saanut aiheensa maataloudesta ja teollisuudesta, joiden keskinäistä yhteensopivuutta vaakunan rengas kuvastaa. Saloinen oli vahvasti maatalousvaltainen kunta, kunnes 1960–luvun alussa kuntaan perustettu Rautaruukin terästehdas muutti tilanteen tyystin toisenlaiseksi. Vaakunan on suunnitellut Gustaf von Numers, ja se vahvistettiin käyttöön 10. helmikuuta 1967. Vaakunan selitys on ”sinisessä kentässä rengas, jonka ulkoreunasta versoaa säteittäisesti kahdeksan apilanlehteä; kaikki hopeaa”. Vaakuna jäi epäviralliseksi kotiseutuvaakunaksi Saloisten liityttyä Raahen kaupunkiin 1973. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Vaakuna
Femke Halsema

Femke Halsema (s. 25. huhtikuuta 1966 Haarlem, Alankomaat) on alankomaalainen poliitikko. Hän toimi sosiaalidemokraattisessa PvdA-puolueessa (Partij van de Arbeid), kunnes liittyi punavihreään GroenLinks-puolueeseen 1990-luvun lopulla. Hän istui Alankomaiden edustajainhuoneessa vihervasemmistolaisena 1998–2011. Halsema toimi GroenLinksin johdossa 2002–2010. Halsema on toiminut vuodesta 2018 lähtien Amsterdamin pormestarina. == Lähteet == == Aiheesta muualla == Luokka:Alankomaalaiset vihreät poliitikot Luokka:Vuonna 1966 syntyneet Luokka:Elävät henkilöt Luokka:Pormestarit Luokka:Amsterdam
Galite-saaret

Galite-saaret (, ) on Tunisialle kuuluva pienten kivikkoisten, tuliperäisten saarten ryhmä Välimeressä. Ne sijaitsevat noin 40 km Tunisian rannikolta pohjoiseen, 150 km Sardiniasta etelään. Saarista suurin La Galite on 5.4 km pitkä ja alle kolme kilometriä leveä. Yhteensä saarten pinta-ala on 9 neliökilometriä.Birdlife Pienimmät saaret ovat luonnonsuojelualuetta, jossa elää uhanalaisia lintuja ja munkkihylkeitä.Protected Areas and World Heritage Programme == Lähteet == ==Aiheesta muualla== Luokka:Tunisian saaret
L’Aura

L'Aura eli Laura Abela (s. 13. elokuuta 1984 Brescia) on italialainen laulaja- lauluntekijä. Hän on osallistunut San Remon musiikkijuhlille vuosina 2006 ja 2008. Hänen debyyttialbuminsa Okumuki ilmestyi alun perin vuonna 2005, mutta julkaistiin uutena versiona 2006. Toinen albumi, Demian, ilmestyi vuonna 2007. Kokoelmalevy L'Aura julkaistiin vuonna 2008. L'Aura myös soittaa pianoa ja viulua. == Aiheesta muualla == * Viralliset sivut , Luokka:Italialaiset laulajat Luokka:Vuonna 1984 syntyneet Luokka:Elävät henkilöt
Walt Faulkner

Walter 'Walt' Faulkner (16. helmikuuta 1920 – 22. huhtikuuta 1956) oli yhdysvaltalainen Indianapolis 500 -kuljettaja. Hän osallistui viiteen Indianapolis 500 -kilpailuun kausilla 1950–1951 ja 1953–1955. Hän oli ensimmäinen tulokas, joka ajoi debyyttikilpailussaan paalupaikalle. Itse kilpailussa hän putosi seitsemänneksi juuri pisteiden ulkopuolelle. Faulkner saavutti urallaan vain yhden MM-pisteen, joka tuli vuoden 1955 kilpailusta ja hän jakoi sijoituksensa yhdessä Bill Homeierin kanssa. Faulkner kilpaili urallaan myös NASCAR, National Championship -sarjassa, midget cars ja Edelbrockin dirt track racing -sarjassa. Faulkner kuoli vuoden 1956 USAC Stock Car -tapahtumassa Kaliforniassa. Hänet liitettiin kuolemansa jälkeen kunniakuljettajien joukkoon Yhdysvaltojen West Coast Stock Car Hall of Fameen vuonna 2006 ja National Midget Auto Racing Hall of Fameen vuonna 2007. ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1920 syntyneet Luokka:Vuonna 1956 kuolleet
William Ferguson

William Ferguson (6. maaliskuuta 1940 Johannesburg – 19. toukokuuta 2007 Durban) oli eteläafrikkalainen F1-kuljettaja. Hän osallistui yhteen F1-osakilpailuun kaudella 1972, Etelä-Afrikan GP:hen. Hän kuitenkin karsiutui, eikä päässyt starttaamaan kilpailuun. Hänen moottorinsa hajosi jo harjoituksissa. Hän osallistui lukuisiin MM-sarjaan kuulumattomiin kilpailuihin. == Lähteet == Luokka:Eteläafrikkalaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1940 syntyneet Luokka:Vuonna 2007 kuolleet
Elmas

Elmas on kaupunki Italian Sardiniassa Cagliarin metropolikaupungissa. Se tunnetaan lentokentästään, joka palvelee koko Sardiniaa.L'Aeroporto di Cagliari Elmas Siellä on myös Italian ilmavoimien tukikohta.NATO Elmasin väkiluku on vajaat 10 000\. == Lähteet == == Aiheesta muualla == Luokka:Sardinian kaupungit Luokka:Cagliarin metropolikaupungin kunnat
Over the Top – terästäkin kovempi

Over the Top – terästäkin kovempi (Over the Top) on yhdysvaltalainen toimintaelokuva vuodelta 1987. Menahem Golanin ohjaaman elokuvan pääosissa ovat Sylvester Stallone, Susan Blakely, Robert Loggia, David Mendenhall ja Rick Zumwalt. == Juoni == Lincoln Hawk (Sylvester Stallone) on aikapäiviä sitten vaimostaan eronnut rekkakuski, joka harrastaa kädenvääntöä. Poikaansa hän ei ole tavannut vuosiin, mutta ex-vaimon sairastuessa hän saa tilaisuuden tutustua poikaansa paremmin. Pojan appi-isä Jason Cutler (Robert Loggia) ei pidä siitä, että tämä alkaa kuljeskella kiertolaiselämää viettävän isänsä kanssa. Poika on tietysti ylpeä isästään, joka hänen uskoakseen pystyy vääntämään vaikka käden irti. == Rooleissa == == Vastaanotto == Video-oppaassa vuodelta 1994 Asko Alanen antaa elokuvan suomalaiselle VHS-kasettijulkaisulle alimman arvosanan eli ”pommin”. Hänen mukaansa elokuva on ”rasittavan imelä ja hikinen machopullistus”. == Lähteet == Luokka:Vuoden 1987 yhdysvaltalaiset elokuvat Luokka:Yhdysvaltalaiset toimintaelokuvat Luokka:Menahem Golanin ohjaamat elokuvat Luokka:Elokuvat kamppailulajeista Luokka:Kädenvääntö Luokka:Warner Brosin elokuvat Luokka:Cannon Groupin elokuvat
Vita Palamar

Vita Palamar (, s. 12. lokakuuta 1977) on ukrainalainen korkeushyppääjä. Viitattu 25.8.2009 Palamar sijoittui junioreiden MM-kilpailuissa Sydneyssä 1996 kuudenneksi tuloksella 185 cm. Gentin sisäratojen EM-kilpailuissa 2000 hän oli viides ylitettyään 192. Sydneyn olympialaisissa hän sijoittui seitsemänneksi tuloksella 196. Vuonna 2001 hän oli viides sekä Lissabonin sisäratojen että Edmontonin ulkoratojen MM-kilpailuissa. Lisäksi hän voitti kultaa Pekingin universiadeissa ja sijoittui viidenneksi GP-finaalissa. Palamar sijoittui viidenneksi Pariisin MM-kilpailuissa 2003 tuloksella 195 cm. Myöhemmin samana syksynä hän oli IAAF:n yleisurheilufinaalissa Monacossa toinen sivuttuaan ennätystään 201 cm. Hän oli hypännyt saman tuloksen aiemmin Zürichissä 15. elokuuta 2003. Budapestin sisäratojen MM-kilpailuissa 2004 hän sijoittui neljänneksi tuloksella 197. IAAF:n yleisurheilufinaalissa hän oli samana vuonna kahdeksas. Palamar sijoittui vuonna 2005 toiseksi Euroopan cupissa ja IAAF:n yleisurheilufinaalissa. Helsingin MM-kilpailuissa hän oli viides tuloksella 193 cm. Vuonna 2007 hän sijoittui seitsemänneksi Osakan MM- kilpailuissa ja kuudenneksi IAAF:n yleisurheilufinaalissa. Valencian sisäratojen MM-kilpailuissa 2008 hän saavutti pronssia halliennätyksellään 201. Pekingin olympialaisissa hän sijoittui alun perin viidenneksi tuloksella 199. Berliinin MM-kilpailuissa 2009 hän karsiutui loppukilpailusta. Palamarin Pekingin olympialaisissa 2008 antama dopingnäyte osoittautui vuonna 2016 tehdyissä uusintatesteissä positiiviseksi. Hän sai kahden vuoden kilpailukiellon ajalle 6.9.2016–5.9.2018 ja kaikki hänen tuloksensa aikaväliltä 23.8.2008–22.8.2010 hylättiin takautuvasti.IAAF Newsletter 183. 31.5.2017. IAAF == Lähteet == Luokka:Ukrainalaiset korkeushyppääjät Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1977 syntyneet Luokka:Elävät henkilöt
Kahleissa

Kahleissa (Lock Up) on yhdysvaltalainen toimintaelokuva, jonka pääosassa esiintyy Sylvester Stallone. == Juoni == Frank Leone (Sylvester Stallone) on joutunut vankilaan kasvatti-isänsä pahoinpitelijälle kostamisesta. Frank on mallikelpoinen avovanki ja odottaa vapautumistaan, kunnes eräänä yönä Frank siirretään pahamaineisen vankilanjohtajan (Donald Sutherland) johtamaan vankilaan. Johtaja Drumgoole aikoo tehdä Frankin elämän helvetiksi, koska tämä on aiemmin paennut toisesta vankilasta hänen vahtivuorollaan. == Rooleissa == ==Lähteet== Luokka:Vuoden 1989 yhdysvaltalaiset elokuvat Luokka:Yhdysvaltalaiset toimintaelokuvat
Tango & Cash

Tango & Cash on yhdysvaltalainen toimintakomedia, jossa näyttelevät muun muassa Sylvester Stallone ja Kurt Russell. Muissa pääosissa näyttelevät Teri Hatcher ja Jack Palance. Elokuvan on ohjannut Neuvostoliitosta Yhdysvaltoihin vuonna 1980 muuttanut Andrei Kontšalovski. ==Juoni== Kaksi Los Angelesin poliisia, Ray Tango (Sylvester Stallone) ja Gabriel Cash (Kurt Russell), luulevat kumpikin olevansa kaupungin tehokkaimmat poliisit. Heidän täytyy liittoutua selvitäkseen varakkaasta rikollispomosta, joka lähettää kaksikon pahamaineiseen vankilaan. ==Rooleissa== ==Vastaanotto== Kurt Russell oli Razzie-ehdokkaana vuoden huonoimmasta roolityöstä ja käsikirjoittaja Randy Feldman huonoimmasta käsikirjoituksesta. Video-opas vuodelta 1994 antoi elokuvan VHS-versiolle yhden tähden viidestä. Suomalainen elokuva arvostelutietokanta Leffatykki antaa leffalle 3.67 pistettä/5. ==Lähteet== Luokka:Yhdysvaltalaiset toimintakomediat Luokka:Vuoden 1989 yhdysvaltalaiset elokuvat Luokka:Andrei Kontšalovskin ohjaamat elokuvat Luokka:Warner Brosin elokuvat
Oscar (elokuva)

Oscar on vuonna 1991 ensi-iltansa saanut yhdysvaltalainen komediaelokuva, jonka pääosaa esittää Sylvester Stallone. Elokuva ei menestynyt teattereissa. ==Juoni== Gangsteri Angelo ”Snaps” Provolone lupaa kuolevalle isälleen omistaa elämänsä rikollisuudelle ja mafialle. Kuukausia myöhemmin Snaps lähtee pankinryöstöön, ja tästä alkaa hurja ja naurettava tapahtumasarja. ==Rooleissa== ==Arvioita== Video-oppaassa vuodelta 1994 Olavi Similä pitää Stallonen roolityötä yllättävän hauskana muutoin sujuvassa mutta särmättömässä komediassa. Hän antaa Oscarille kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset komediaelokuvat Luokka:Mafiaelokuvat Luokka:Vuoden 1991 yhdysvaltalaiset elokuvat Luokka:John Landisin ohjaamat elokuvat